A magyar startup segíthet megismerni a Microsoft Azure lehetőségeit

Az Avatao-t a Budapest Műszaki és Gazdaságtudományi Egyetem adatbiztonsági laborjának, a CrySyS Labornak meghatározó tagjai alapították. Egy online szolgáltatást álmodtak meg, mely gyakorlati, játékos feladatokon keresztül tanít szoftverfejlesztőket biztonságos alkalmazások készítésére és üzemeltetésére. A közel 800 feladatot számláló rendszer alkalmas mind az öntanulást, mind pedig vezetett kurzusokat támogatni IT security feladatokkal. Megnyerték a hazánk legdinamikusabban fejlődő startupja címet – ezzel pedig egy olyan együttműködés indult útjára a Microsofttal, ami nagyot lendített rajtuk. Erről meséltek nekünk az alábbi interjúban.